6. Socialtilsynets tilsyn på handicap- og psykiatriområdet efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Socialtilsynsloven
SAGENS INDHOLD
Byrådet præsenteres i denne sag for de tilsyn, som socialtilsynet har ført med boligerne på Harebakken 
(Harebakken) og [adresse]. Byrådet skal desuden tage stilling til de indsatser, der foreslås 
iværksat som opfølgning på tilsynene. Sagen har været i høring hos Handicaprådet forud for den politiske 
behandling.
Bilaget ”Tilsynsbeskrivelse, socialtilsynet” beskriver i hovedtræk tilsynsrapportens opbygning og 
terminologi. Socialtilsynet beslutter før hvert tilsyn, hvorvidt tilbuddet skal vurderes ud fra samtlige temaer, 
kriterier og indikatorer eller blot nogle af disse.
Tilsyn med Britta Mikkelsen
Konklusionerne vedrørende Britta Mikkelsen er positive. Socialtilsynet har ikke fundet anledning til at komme 
med opmærksomhedspunkter eller udviklingspunkter. Tilbuddet har fastholdt sin godkendelse 
(regodkendt).
Ved tilsynet med Britta Mikkelsen har socialtilsynet valgt at fokusere på temaerne:

Uddannelse og beskæftigelse (kriterium 1, indikator 1a-1b)

Selvstændighed og relationer (kriterium 2, indikator 2a-2c)

Målgruppe, metoder og resultater (kriterium 3, indikator 3a-3d)

Sundhed og trivsel (kriterium 5-7, indikator 5a, 6a-6b og 7a).
I forhold til temaet ”Uddannelse og beskæftigelse” bemærker socialtilsynet, at kun 7 ud af 18 beboere på 
Britta Mikkelsen er i beskæftigelse, uddannelse eller aktivitetstilbud.
Tilsyn med [adresse]
Konklusionerne vedrørende [adresse] er positive. Socialtilsynet har ikke fundet anledning 
til at komme med opmærksomhedspunkter eller udviklingspunkter. Tilbuddet har fastholdt sin godkendelse 
(regodkendt).
Ved tilsynet med [adresse] har socialtilsynet valgt at fokusere på temaerne:

Målgruppe, metoder og resultater (kriterium 3, indikator 3a-3b)

Sundhed og trivsel (kriterium 5, indikator 5b)

Organisation og ledelse (kriterium 8 og 9, indikator 8a-8b og 9a-9c).
I forhold til temaet ”Organisation og ledelse” bemærker socialtilsynet, at der aktuelt ikke er etableret formel 
ekstern supervision til medarbejderne.
Tilsynsrapporterne for Harebakken og [adresse] er vedlagt som bilag og indeholder de 
temaer, kriterier og indikatorer, som socialtilsynet har valgt at fokusere på ved det aktuelle tilsynsbesøg. Af 
Sagsnr. EMN-2020-35911
DokID: 2480017
Sagsbehandler caol
Byråd
30-11-2021 19:00
systemmæssige årsager fremgår enkelte ikke-udvalgte indikatorer fortsat i tilsynsrapporterne. Disse er 
markeret med røde krydser.
De tiltag, som tilbuddene har iværksat efter tilsynene, fremgår af bilaget ”Opfølgning på tilsynsbesøg ved 
socialtilsynet”.
VURDERING
Social og Sundhed vurderer på baggrund af tilsynene, at Britta Mikkelsen og [adresse] i høj 
grad er velfungerende og veldrevne tilbud.
I forhold til socialtilsynets bemærkning til temaet ”Uddannelse og beskæftigelse” for tilsynet med 
Britta Mikkelsen, vurderer Social og Sundhed det positivt, at der er mulighed for individuelt tilrettelagte 
aktiviteter internt på Harebakken for de borgere, der af forskellige årsager har vanskeligt ved at profitere af 
et uddannelse-, beskæftigelses- eller aktivitetstilbud uden for Britta Mikkelsen.
I forhold til socialtilsynets bemærkning til temaet ”Organisation og ledelse” for tilsynet med [adresse] 
Rusmiddelcenter, vurderer Social og Sundhed, at der pt. er et velfungerende internt sparringsforum. 
Herudover er der igangsat en proces omkring genindførsel af ekstern supervision, der skal bidrage til en 
endnu højere grad af sparring og faglig udvikling.
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet i perioden 29. september 2021 til 11. oktober 2021. Handicaprådets høringssvar af 10. 
oktober 2021 er vedlagt som bilag. 
Handicaprådet har ingen bemærkninger til tilsynene.
ØKONOMI
Der er ingen økonomiske konsekvenser.
INDDRAGELSE
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra socialtilsynet for tilsynet med Harebakken og [adresse] 
tages til efterretning.
2.
At tiltag i notatet ”Opfølgning på tilsynsbesøg ved socialtilsynet godkendes”.
BESLUTNING
Social- og Sundhedsudvalget, 2. november 2021:
Fraværende: Ingen.
Indstilles godkendt.
Økonomiudvalget, 23. november 2021:
Fraværende: Ingen.
Indstilles godkendt. 
Byrådet, 30. november 2021:
Fraværende: Line Karlsen.
Godkendt.
Bilag
1.
Opfølgning på tilsynsbesøg ved socialtilsynet (2480052)
2.
Tilsynsrapport Harebakken (2483686)
3.
Tilsynsrapport Favrskov Rusmiddelcenter (2483685)
4.
Tilsynsbeskrivelse, socialtilsynet (1927739)
5.
Handicaprådets høringssvar af 10. oktober 2021 (2508223)
